**NÁRODNÁ RADA SLOVENSKEJ REPUBLIKY**

VIII. volebné obdobie

Návrh

**Z á K O N**

z ........... 2022,

**ktorým sa mení zákon č. 487/2013 Z. z. o protifašistickom odboji, postavení a pôsobnosti Slovenského zväzu protifašistických bojovníkov v znení neskorších predpisov**

Národná rada Slovenskej republiky sa uzniesla na tomto zákone:

Čl. I

Zákon č. 487/2013 Z. z. o protifašistickom odboji, postavení a pôsobnosti Slovenského zväzu protifašistických bojovníkov v znení zákona č. 338/2022 Z. z. sa mení takto:

V § 6 odsek 3 znie:

„(3) Slovenská republika poskytuje zväzu na jeho činnosť a na plnenie úloh podľa § 3 z rozpočtovej kapitoly Ministerstva vnútra Slovenskej republiky každoročne zo štátneho rozpočtu v súlade so zákonom o štátnom rozpočte na príslušný rozpočtový rok príspevok v minimálnej výške 500 tisíc Eur, pričom minimálna výška príspevku bude každoročne v zákone o štátnom rozpočte na príslušný rozpočtový rok navýšená tak, aby zohľadňovala rast spotrebiteľských cien za prvý polrok predchádzajúceho roka.“

Čl. II

Tento zákon nadobúda účinnosť 1. januára 2023.